Trikāta
Trikāta on küla (vidējciems) Lätis Valmiera piirkonnas Abulsi jõe kaldal, Trikāta valla ja kihelkonna keskus. Külas valmistatakse juustu, seal asuvad ka kool ja raamatukogu. Asulas on Trikāta bussipeatus. Keskajal asus piirkonnas Trikāta ordulinnus, mille varemed on säilinud tänapäevani. Teised vaatamisväärsused on Trikāta muinaslinnus, sealne luteri kirik ja pastoraat, samuti ka kohaliku kaitse all olev keskaegne kindlustus Zviedru saliņa. Külas kasvavad tammed ümbermõõtudega 6,15 meetrit, 4,99 meetrit ja 5,05 meetrit ning pärnad ümbermõõtudega 3,83 meetrit, 3,6 meetrit ja 5,15 meetrit on looduskaitse all.